മുസ്ലിം ലീഗിനും നേതാക്കള്ക്കുമെതിരായ കള്ളപ്പണ പരാതികളില് സി.പി.എമ്മിന്റെ പൂര്ണ പിന്തുണയുണ്ട് കെ.ടി. ജലീല് കൊച്ചി: മലപ്പുറം എ.ആര് നഗര് സഹകരണ ബാങ്കുമായി ബന്ധപ്പെട്ട വിവാദത്തില് താന് എന്ഫോഴ്സ്മെന്റ് ഡയറക്ടറേറ്റിെന്റ അന്വേഷണം ആവശ്യപ്പെട്ടിട്ടില്ലെന്ന് കെ.ടി. ജലീല് എം.എല്.എ. ബാങ്കില് മുസ്ലിം ലീഗ് നേതാവ് പി.കെ. കുഞ്ഞാലിക്കുട്ടിക്ക് കള്ളപ്പണമുണ്ടെന്ന ആരോപണവുമായി ബന്ധപ്പെട്ട വിവാദങ്ങള് സി.പി.എമ്മിലും ചര്ച്ചയായ സാഹചര്യത്തിലാണ് ജലീലിെന്റ വിശദീകരണം. മുഖ്യമന്ത്രിയെ സന്ദര്ശിച്ച ശേഷമായിരുന്നു കൊച്ചിയിലെ ഇ.ഡി ആസ്ഥാനത്ത് ജലീല് ഹാജരായത്.എ.ആര് നഗര് ബാങ്കിലെ ഇടപാടുകളുമായി ബന്ധപ്പെട്ട വിഷയം സഹകരണ വകുപ്പ് നല്ലനിലയില് അന്വേഷിക്കുന്നുെണ്ടന്നാണ് താന് പറഞ്ഞത്. അതിനാലാണ് സഹകരണ വകുപ്പ് അന്വേഷണവിഭാഗം കൃത്യമായ റിപ്പോര്ട്ട് സര്ക്കാറിന് സമര്പ്പിച്ചത്. ഈ റിപ്പോര്ട്ടിെന്റ അടിസ്ഥാനത്തിലായിരുന്നു തെന്റ വാര്ത്തസമ്മേളനം.ആദായനികുതി വകുപ്പും റിസര്വ് ബാങ്കും ഇത് അന്വേഷിക്കുന്നുണ്ടെന്നാണ് മനസ്സിലാക്കുന്നത്. ഏത് ഏജന്സി അന്വേഷിക്കണമെന്ന് താനല്ല പറയേണ്ടത്. ബാങ്കിലെ വിവാദ ഇടപാടില് നടപടി ആവശ്യപ്പെട്ട് മുഖ്യമന്ത്രിക്കും സഹകരണമന്ത്രിക്കും സഹകരണ വകുപ്പ് അന്വേഷണ വിഭാഗത്തിെന്റ റിപ്പോര്ട്ട് പകര്പ്പ് സഹിതം താന് നിവേദനം നല്കിയിട്ടുണ്ട്. അതിനോട് മുഖ്യമന്ത്രി നല്ല രീതിയിലാണ് പ്രതികരിച്ചിട്ടുള്ളത്. സംസ്ഥാന സര്ക്കാറില് ശക്തമായ സമ്മര്ദം ചെലുത്തി ക്രമക്കേടിനെതിരെ നടപടിയെടുക്കാന് ഇടപെടും.മുഖ്യമന്ത്രി തന്നെ വിളിപ്പിക്കുകയായിരുന്നില്ലെന്നും തെന്റ ആഗ്രഹപ്രകാരം സന്ദര്ശിക്കുകയായിരുെന്നന്നും ജലീല് പറഞ്ഞു. മാസത്തിലൊരിക്കലെങ്കിലും മുഖ്യമന്ത്രിയെ സന്ദര്ശിക്കാറുണ്ട്. ലീഗിനും നേതാക്കള്ക്കുമെതിരായ കള്ളപ്പണ പരാതികളില് സി.പി.എമ്മിെന്റ പൂര്ണ പിന്തുണയുണ്ട്. അത് പാര്ട്ടി ആക്ടിങ് സെക്രട്ടറിതന്നെ വ്യക്തമാക്കിയിട്ടുമുണ്ട്.കേരളത്തിലെ അങ്ങോളമിങ്ങോളമുള്ള ലീഗ് മണ്ഡലം കമ്മിറ്റികള്, പഞ്ചായത്ത് കമ്മിറ്റികള് എന്നിവരുടെയൊക്കെ അക്കൗണ്ടുകള് എ.ആര് നഗര് ബാങ്കില് ഉണ്ടായിരുന്നു. ഇവ മുഖേനയാണ് ഇടപാടുകള് നടന്നിട്ടുള്ളത്. വിവാദമായപ്പോള് എല്ലാം റദ്ദാക്കി ഓരോന്നിെന്റയും സ്ഥാനത്ത് പലരുടെയും പേരുകള് തിരുകിക്കയറ്റി.ഡിലീറ്റ് ചെയ്യപ്പെട്ട അക്കൗണ്ടുകള് പരിശോധിച്ചപ്പോഴാണ് ആദായനികുതി വകുപ്പ് ഉള്പ്പെടെയുള്ളവര്ക്ക് ഇടപാടുകളെക്കുറിച്ച് മനസ്സിലാക്കാനായത്. പാര്ട്ടി സംവിധാനം ഉപയോഗപ്പെടുത്തി ഒരു വ്യക്തി കള്ളപ്പണ ഇടപാട് നടത്തുന്നത് ഇന്ത്യയുടെ ചരിത്രത്തില്തന്നെ ആദ്യത്തേതായിരിക്കും. നാഴികക്ക് നാല്പതുവട്ടം മാധ്യമങ്ങളെ കാണുന്ന കുഞ്ഞാലിക്കുട്ടി ഇപ്പോള് അതിന് മുതിരാത്തത് എന്തുകൊണ്ടാണെന്നും ജലീല് ചോദിച്ചു.